Паступова вызначалася спецыялізацыя ў дзейнасці кнігарняў, найбольш выразная па моўнай прыкмеце ці па нацыянальным складзе жыхароў, спажыўцоў кніжнай прадукцыі (руская, польская, яўрэйская, беларуская кнігарні), а таксама па відах выданняў (кніжныя, перыядычныя, нотныя, вучэбныя, літаратурна-мастацкія). Адначасова кнігарні, дбаючы аб камерцыйным інтарэсе, заставаліся ўніверсальнымі пунктамі па распаўсюджванні выданняў разнастайнай тэматыкі.